Un tânăr fără adăpost din Roma, Italia, care a vrut să dea o spargere într-un apartament, a adormit în patul proprietarilor. Băiatul, care are 19 ani, a ajuns în spatele gratiilor.
Totul s-a întâmplat pe strada Ludovico Muratori din cartierul Celio. Tânărul, originar din Tunisia și care nu are adăpost, a intrat într-un apartament și și-a umplut un rucsac cu obiecte în valoare de circa 4.000 de euro.
El s-a gândit apoi să se odihnească puțin în patul proprietarilor și a adormit, fiind găsit chiar de aceștia, care au sunat imediat la poliție, notează Il Messaggero.
Băiatul, care era deja cunoscut de autorități, a ajuns după gratii.